་། དེའི་རྒྱུ་མི་དགེ་བ་སོགས་ལས་ངན་པ་ཇི་སྙེད་
ཅིག་ཡོད་པ་དེ་དག་ཐམས་ཅད་རང་ཉིད་ཀྱི་ཐོག་ཏུ་ཚུར་ལེན་པའི་དམིགས་
པ་སྟེ། བདེ་སྡུག་དང་དགེ་སྡིག་གཏོང་ལེན་གྱི་བློ་ཡང་དུ་གོམས་པར་བྱ་བ་
དང་། སྦྱོར་བའི་སྒོ་ནས་རང་བདེ་གཞན་ལ་སྦྱིན་པ་དང་།
གཞན་སྡུག་རང་ལ་ལེན་པ་ནི། རང་གི་རྒྱུ་ཚོད་དང་བསྟུན་ཏེ་ཅི་
ནུས་བྱ་བ་སོགས་ཀྱིས། མདོར་ན། གནས་སྐབས་མངོན་མཐོ་ལྷ་མིའི་བདེ་བ་
དང་། མཐར་ཐུག་ངེས་ལེགས་རྫོགས་པའི་སངས་རྒྱས་ཀྱི་གོ་འཕངས་སྒྲུབ་
པ་ན། དེའི་རྒྱུ་གཙོ་བོ་བདག་གཞན་བརྗེ་བའི་བྱང་ཆུབ་ཀྱི་སེམས་ཉམས་
སུ་ལེན་ནས་སྒོམ་པར་བྱ་དགོས་ཏེ། སྤྱོད་འཇུག་ལས། བདག་བདེ་གཞན་
གྱི་སྡུག་བསྔལ་དག །ཡང་དག་བརྗེ་བར་མ་བྱས་ན། །སངས་རྒྱས་ཉིད་དུ་
མི་འགྲུབ་ཅིང་། །འཁོར་བ་ན་ཡང་བདེ་བ་མེད། །ཅེས་གསུངས་པ་ལྟར་
རོ། །དེ་ལྟར་བདག་གཞན་མཉམ་པ་དང་། བདག་གཞན་བརྗེ་བའི་བྱང་ཆུབ་
སེམས་སྒོམ་པ་ནི། ཀུན་རྫོབ་བྱང་ཆུབ་སེམས་བསྐྱེད་ཀྱི་སྡོམ་པའི་ཉམས་
ལེན་གཙོ་བོར་གསུངས་སོ། །དེ་དག་ནི་སྤྱིར་ཐེག་པ་ཆེན་པོའི་མདོ་སྔགས་
ཀྱི་ལམ་གང་ཉམས་སུ་ལེན་པ་ཡིན་ཡང་། སྔོན་འགྲོའི་བློ་སྦྱོང་ཐུན་མོང་
དང་། ཐུན་མོང་མིན་པ་འདི་ཙམ་གྱིས་མི་འཇུག་མི་རུང་ཞིང་། གང་ཟག་

སུ་ཡིན་རུང་། རྒྱུན་དུ་བློ་སྦྱོང་གི་རིམ་པ་འདི་ཙམ་ཞིག་ཉམས་ལེན་གྱི་སྙིང་
པོར་དྲིལ་ནུས་ནའང་། མིང་དོན་མཚུངས་པའི་ཆོས་པ་ཅིག་ཏུ་འགྱུར་པར་
ངེས་སོ། །
དངོས་གཞི་ལམ་གྱི་ཉམས་ལེན་དངོས་ལ་འཇུག་ཚུལ།
གཉིས་པ་དངོས་གཞི་ལམ་གྱི་ཉམས་ལེན་དངོས་ལ་འཇུག་ཚུལ་ནི། ཐོག་མར་
སྦྱོར་བ་དཀོན་མཆོག་གསུམ་ལ་སྐྱབས་སུ་འགྲོ་བ་ནས་འཇུག་དགོས་པར་
བརྟེན་འདི་ཉིད་ཅུང་ཟད་བཤད་ན། དོན་བརྒྱད་དེ། གང་ཟག་གང་གིས། ཡུལ་
གང་ལ། བསམ་པ་ཇི་ལྟར་བུས། དགོས་པ་ཅིའི་ཕྱིར། དུས་ཇི་ཙམ་དུ། ཚུལ་
ཇི་ལྟ་བུས་སྐྱབས་སུ་འགྲོ་བ་དང་། དེས་ཕན་ཡོན་ཇི་ལྟར་ཐོབ། དེའི་བསླབ་
བྱ་གང་ཡིན་པའོ། །
གང་གིས་སྐྱབས་སུ་འགྲོ་བ།
དང་པོ་ནི། ཐར་པ་དང་ཐམས་ཅད་མཁྱེན་པའི་གོ་འཕང་དོན་དུ་གཉེར་ཏེ་
ཆོས་ཉམས་སུ་ལེན་པར་འདོད་པའི་གང་ཟག་གིས་སྐྱབས་འགྲོ་བྱེད།
གང་ལ་སྐྱབས་སུ་འགྲོ་བ།
གཉིས་པ་གང་ལ་སྐྱབས་སུ་འགྲོ་བའི་ཡུལ་ནི། སངས་རྒྱས་དང་། ཆོས་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
དང་། དགེ་འདུན་ཏེ་དཀོན་མཆོག་གསུམ་ལས། དང་པོ་སངས་རྒྱས་དཀོན་
མཆོག་ནི། རང་གཞན་གྱི་དོན་གཉིས་མཐར་ཕྱིན་པའི་སྐྱབས་གནས་མཐར་
ཐུག་ཆོས་སྐུ་དང་། ལོངས་སྐུ་དང་། སྤྲུལ་སྐུ་སྟེ་སྐུ་གསུམ་གྱི་བདག་ཉིད་
ཅན། མཁྱེན་པའི་ཡེ་ཤེས། བརྩེ་བའི་ཐུགས་རྗེ། ནུས་པའི་ཕྲིན་ལས་ཏེ་ཡོན་
ཏན་ཐམས་ཅད་མངའ་བའི་སྟོན་པ་བཅོམ་ལྡན་འདས་ཤཱཀྱ་ཐུབ་པ་ལ་སོགས་
པ་ཕྱོགས་བཅུར་དུས་གསུམ་དུ་བྱོན་པ་རྣམས་སོ། །
གཉིས་པ་ཆོས་དཀོན་མཆོག་ནི། སངས་རྒྱས་ཀྱིས་དངོས་སུ་
གསུངས་པའི་ལུང་གི་ཆོས་སྡེ་སྣོད་གསུམ་མམ། གསུང་རབ་ཡན་ལག་བཅུ་
གཉིས་སོགས་དང་། སངས་རྒྱས་བྱང་སེམས་ཀྱི་ཐུགས་རྒྱུད་ན་བཞུགས་པའི་
རྟོགས་པའི་ཆོས་བསླབ་པ་གསུམ་མམ། འགོག་ལམ་གྱི་བདེན་པ་གཉིས་
ཏེ། ལུང་རྟོགས་གང་རུང་གིས་བསྡུས་པའི་འཕགས་པའི་ཐུགས་རྒྱུད་ཀྱི་རྣམ་
བྱང་བདེན་པའོ། །
གསུམ་པ་དགེ་འདུན་དཀོན་མཆོག་ནི། ལུང་དང་རྟོགས་པའི་
ཆོས་བསྒྲུབ་ཅིང་ཉམས་སུ་ལེན་པར་མཛད་པའི་བྱང་ཆུབ་སེམས་དཔའ་ས་
བཅུ་ལ་གནས་པ་རྣམས་དང་། གཞན་ཡང་ཚོགས་སྦྱོར་ན་གནས་པ་ཡང་
རུང་། ཉན་རང་འཕགས་པ་དང་། རྟེན་ཁྱིམ་པའམ། རབ་ཏུ་བྱུང་བ་གང་ཡིན་
ཀྱང་རུང་། མདོར་ན་རིག་གྲོལ་གྱི་ཡོན་ཏན་ལྡན་ཞིང་གཙོ་བོ་ཕྱིར་མི་ལྡོག་
པའི་ཐེག་ཆེན་འཕགས་པའི་གང་ཟག་གོ །

བསམ་པ་ཇི་ལྟ་བུས་སྐྱབས་སུ་འགྲོ་བ།
གསུམ་པ་རྒྱུ་ཀུན་སློང་གི་བསམ་པ་ནི། སྤྱིར་དཀོན་མཆོག་གསུམ་ལ་སྐྱབས་
སུ་འགྲོ་བའི་ཀུན་སློང་ལ། ཁམས་གསུམ་ལ་འཁོར་བའི་སྡུག་བསྔལ་གྱིས་
འཇིགས་ཤིང་སྐྲགས་པས་ཀུན་ནས་བསླངས་པ་དང་། དཀོན་མཆོག་གི་ཡོན་
ཏན་ཤེས་ནས་དེ་ལ་དད་པས་ཀུན་ནས་བསླངས་པ་དང་། སེམས་ཅན་གཞན་
གྱི་སྡུག་བསྔལ་ལ་མི་བཟོད་པའི་སྙིང་རྗེས་ཀུན་ནས་བསླངས་ཏེ་སྐྱབས་སུ་
འགྲོ་བ་དང་གསུམ་ལས། འདིར་སྔ་མ་གཉིས་ཀྱང་ཡོད་མོད་ཀྱི། གཙོ་བོ་ཕྱི་
མ་སྙིང་རྗེས་ཀུན་ནས་སློང་བའི་སྐྱབས་འགྲོ་དེ་ཉིད་དོ། །
དགོས་པ་ཅིའི་ཕྱིར་སྐྱབས་སུ་འགྲོ་བ།
བཞི་པ་དགོས་པ་ཅིའི་ཕྱིར་སྐྱབས་སུ་འགྲོ་བ་ནི། ཉན་ཐོས་དང་རང་སངས་
རྒྱས་ལྟར་རང་ཉིད་གཅིག་པུར་འཁོར་བ་ལས་ཐར་པའི་ཆེད་དུ་སྐྱབས་འགྲོ་
བྱེད་པ་ཙམ་མ་ཡིན་པར། གཞན་ཕ་མར་གྱུར་པའི་སེམས་ཅན་ཐམས་ཅད་ཀྱི་
དོན་དུ་རྫོགས་པའི་བྱང་ཆུབ་ཀྱི་གོ་འཕང་ཐོབ་པའི་ཕྱིར་སྐྱབས་སུ་འགྲོ་བའོ། །
དུས་ཇི་ཙམ་དུ་སྐྱབས་སུ་འགྲོ་བ།
ལྔ་པ་དུས་ཇི་ཙམ་དུ་སྐྱབས་སུ་འགྲོ་བ་ནི། བྱང་ཆུབ་སྙིང་པོར་མཆིས་ཀྱི་
བར། །ཞེས་པ་ལྟར། སྐྱབས་སུ་འགྲོ་བའི་དུས་ད་ལྟ་ཉིད་ནས་བཟུང་སྟེ། ནམ་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
ཞིག་རང་ཉིད་མངོན་པར་རྫོགས་པར་སངས་རྒྱས་ཏེ་དཀོན་མཆོག་གི་ངོ་བོ་
མངོན་དུ་མ་གྱུར་གྱི་བར་དུ་སྐྱབས་འགྲོ་བྱེད་པ་ཡིན་ནོ། །
ཚུལ་ཇི་ལྟ་བུས་སྐྱབས་སུ་འགྲོ་བ།
དྲུག་པ་སྐྱབས་སུ་འགྲོ་བ་དང་། ཆོས་ཉམས་སུ་ལེན་པར་གནང་བའི་འཕགས་
པའི་དགེ་འདུན་ཐམས་ཅད་ནི། ཐར་པ་དང་ཐམས་ཅད་མཁྱེན་པའི་ལམ་སྒྲུབ་
པའི་གྲོགས་སུ་བཟུང་སྟེ་སྐྱབས་སུ་འགྲོ་བ་ཡིན་ནོ། །
དེས་ཕན་ཡོན་ཇི་ལྟར་ཐོབ་པ།
བདུན་པ་དེ་ལྟར་དཀོན་མཆོག་གསུམ་ལ་སྐྱབས་འགྲོ་བྱས་པས་ཕན་ཡོན་
ཇི་ལྟར་ཐོབ་ཚུལ་ནི། ཕྱི་པ་ནང་པ་སྐྱབས་འགྲོའི་ཁྱད། །ཅེས་པ་ལྟར། དཀོན་
མཆོག་གསུམ་ལ་སྐྱབས་འགྲོ་བྱས་པ་ཙམ་གྱིས་ནང་པ་སངས་རྒྱས་པའི་གྲངས་
སུ་ཆུད་ཅིང་སངས་རྒྱས་དང་དེའི་བསྟན་པ་ལ་དད་པའི་འཇིག་རྟེན་པའི་ལྷ་
རྣམས་ཀྱིས་ཀྱང་སྲུང་བར་འགྱུར་བ་དང་། དམ་པའི་ཆོས་ལ་ཐོག་མར་འཇུག་
པའི་སྒོ་དང་། སོར་བྱང་སྔགས་ཀྱི་སྡོམ་པ་ཐམས་ཅད་སྐྱེ་བའི་རྟེན་དུ་འགྱུར་
བ་དང་། ལོག་པར་མོས་པའི་ལས་ཀྱི་སྒྲིབ་པ་བྱང་བར་འགྱུར་བ་དང་། ནད་
དང་སྡུག་བསྔལ་ཉུང་ཞིང་ལུས་དང་སེམས་ལ་བདེ་བ་མང་བར་འགྱུར་བ་
དང་། ཆོས་དང་འཇིག་རྟེན་གྱི་བྱ་བ་གང་རྩོམ་པ་ཐམས་ཅད་ལམ་དུ་འགྲོ་

ཞིང་བར་ཆད་མེད་པར་འགྱུར་བའི་ཡོན་ཏན་ཐམས་ཅད་གོང་ནས་གོང་དུ་
འཕེལ་ཞིང་ཚོགས་གཉིས་མྱུར་དུ་རྫོགས་པར་འགྱུར་བ་དང་། མཐར་ཐུག་
མངོན་པར་རྫོགས་པར་སངས་རྒྱས་ཏེ་ཆོས་ཀྱི་འཁོར་ལོ་བསྐོར་ཞིང་། དགེ་
འདུན་གྱི་འཁོར་གྲངས་མེད་པར་འདུ་བ་སོགས་ཀྱི་ཕན་ཡོན་བསམ་གྱིས་མི་
ཁྱབ་པར་ཐོབ་པར་གསུངས་སོ། །
དེའི་བསླབ་བྱ་གང་ཡིན་པ།
བརྒྱད་པ་གང་ཟག་སུ་ཞིག་ཡིན་རུང་དཀོན་མཆོག་གསུམ་ལ་སྐྱབས་སུ་
སོང་བ་ན་དེ་ཉིད་སྐྱབས་འགྲོའི་སྡོམ་པ་ཅན་ཡིན་པས། དེ་ཡིས་བསླབ་པར་
བྱ་བ་ནི། སྐྱབས་གསུམ་བདུན་བཅུ་པ་ལས། གང་ཞིག་སངས་རྒྱས་སྐྱབས་
སོང་ན། །དེ་ནི་ཡང་དག་དགེ་བསྙེན་ཏེ། །ནམ་དུའང་ལྷ་ནི་གཞན་དག་
ལ། །སྐྱབས་སུ་འགྲོ་བར་མི་བྱའོ། །ཞེས་གསུངས་པ་ལྟར། སངས་རྒྱས་དཀོན་
མཆོག་ལ་སྐྱབས་སུ་འགྲོ་བར་ཁས་བླངས་པས། འཇིག་རྟེན་པའི་ལྷ་དབང་
ཕྱུག་དང་། ཁྱབ་འཇུག་དང་། ཚངས་པ་སོགས་ལ། དུས་ནམ་ཡང་སྐྱབས་སུ་
འགྲོ་མི་རུང་བ་དང་། དམ་པའི་ཆོས་ལ་སྐྱབས་ཚོལ་ན། །འཚེ་ཞིང་གནོད་པའི་
སེམས་དང་བྲལ། །ཞེས་པ་ལྟར། ཆོས་དཀོན་མཆོག་ལ་སྐྱབས་སུ་འགྲོ་བར་
ཁས་བླངས་པས། གཞན་སེམས་ཅན་ཐམས་ཅད་ལ་གནོད་སེམས་ཀྱིས་འཚེ་
བ་དང་། སྲོག་གཅོད་པ་སོགས་བྱ་མི་རུང་པ་དང་། དགེ་འདུན་ལ་ནི་སྐྱབས་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
སོང་ན། །མུ་སྟེགས་ཅན་ལ་ཕྱག་མི་བྱ། །ཞེས་པ་ལྟར། དགེ་འདུན་དཀོན་མཆོག་
ལ་སྐྱབས་སུ་འགྲོ་བར་ཁས་བླངས་པས། ཕྱི་པ་མུ་སྟེགས་ཅན་དང་། དེའི་ལྟ་
བ་དང་ལྡན་པ་རྣམས་ལ་ཞེ་ཐག་པ་ནས་ལུས་ཀྱིས་ཕྱག་དང་། གུས་འདུད་
སོགས་བྱ་མི་རུང་བ་དང་། ཚོང་ཁེ་སྐྱེད་ཀྱི་ཆེད་དུ་སངས་རྒྱས་ཀྱི་སྐུ་གསུང་
ཐུགས་རྟེན་གཞན་ལ་བཙོང་བར་མི་བྱ་བ་དང་། གཏའ་མར་མི་འཇོག་པ་
དང་། འགོམ་ཡབ་མི་བྱ་བ་དང་། དགེ་འདུན་སྤྱི་དང་དེའི་གྲྭས། དགེ་ཚུལ་
སློང་ལ་མ་གུས་པའི་རིགས་མི་བྱ་བ་དང་། གྲུབ་མཐའི་ཕྱོགས་རིས་དང་སྐྱོན་
གྱིས་སྐུར་པ་འདེབས་པ་དང་། རང་དང་འདྲ་མཉམ་བྱ་བ་སོགས་སྤོང་དགོས་
པ་སྟེ་དེ་དག་ནི་དགག་པའི་བསླབ་བྱ་དང་། བསྒྲུབ་པའི་བསླབ་བྱ་ཡང་རང་
ལ་གནས་སྐབས་ཐམས་ཅད་དུ་སྐྱིད་སྡུག་ལེགས་ཉེས་གང་བྱུང་ཡང་དཀོན་
མཆོག་གསུམ་ལ་ཡིད་ཆེས་བློ་གཏད་ཀྱིས་སྐྱབས་སུ་འགྲོ་བ་དང་། བླ་མ་
དགེ་བའི་བཤེས་གཉེན་བསྟེན་ཏེ། དེ་ལས་དམ་པའི་ཆོས་ཉན་ཅིང་སེམས་
པ་དང་། བསྒྲུབ་ཅིང་ཉམས་སུ་ལེན་པ་དང་། གཞན་ལ་ཅི་ནུས་སུ་སྤེལ་བ་
སོགས་བྱ་བ་དང་། སྐུ་གཟུགས་ཀྱི་རྟེན་དང་སཱཙྪའི་ཆག་དུམ་ཙམ་དང་། ཆོས་
དཔེའི་ཆ་ཤས། དགེ་འདུན་གྱི་ན་བཟའི་ཚལ་བུ་ཙམ་ཚུན་ཆད་ལའང་གུས་
བཀུར་དང་། སྲུང་སྐྱོབ་བྱ་ཞིང་། རང་ཚོད་དང་བསྟུན་ཏེ་སྐུ་གསུང་ཐུགས་
རྟེན་སོགས་དཀོན་མཆོག་གི་རྟེན་བཞེངས་པ་དང་། དེ་ལ་བཀུར་སྟི་བྱ་བ་
དང་། ཟས་གོས་ཀྱི་ཕུད་ནས་ཅི་ལྟར་ནུས་པ་ལྟར་མཆོད་པར་བྱ་བ་རྣམས་སོ། །

སྐྱབས་འགྲོའི་དམིགས་པ་གསལ་འདེབས་ཚུལ།
འདིར་སྐྱབས་འགྲོ་བྱེད་པའི་སྐབས་སུ་དམིགས་པ་གསལ་འདེབས་ཐུན་མོང་
ཙམ་དུ་བྱ་བ་ནི། རང་ཉིད་གང་དུ་གནས་པའི་ས་ཕྱོགས་ཐམས་ཅད་ཀྱང་རིན་
པོ་ཆེ་བཻཌཱུརྱའི་རང་བཞིན་ལ་གསེར་ཞུན་མས་མཛེས་རིས་བྲིས་པ་སོགས་
རྣམ་པར་དག་པའི་ཞིང་ཁམས་ལྟ་བུར་གྱུར་པའི་རང་གི་གཡས་སུ་ཕ། གཡོན་
དུ་མ། མདུན་དུ་དགྲ་འདྲེ། རྒྱབ་ཏུ་གཉེན་ཉེ། མཐའ་བསྐོར་ཀུན་ཏུ་རིགས་དྲུག་
བར་དོ་དང་བཅས་པའི་སེམས་ཅན་ཐམས་ཅད་ཁྲོམ་ཚོགས་པ་བཞིན་དུ་པུས་
མོ་གཙུག་ཐལ་མོ་སྦྱར་ཏེ་འཁོད་པའི་མདུན་གྱི་ནམ་མཁར། རིན་པོ་ཆེའི་སེང་
གེའི་ཁྲི་ཡི་ཁར། པདྨ་དང་ཟླ་བའི་གདན་གྱི་སྟེང་དུ། བདག་ཅག་གི་སྟོན་པ་
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་
པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་དེ་ཉིད་སྐུ་མདོག་གསེར་བཙོ་
མའི་མདོག་ཅན། ཞལ་གཅིག་ཕྱག་གཉིས་ཀྱིས་གཡས་ས་གནོན་དང་། གཡོན་
མཉམ་གཞག་གི་ཕྱག་རྒྱ་མཛད་ཅིང་། ཞབས་རྡོ་རྗེའི་སྐྱིལ་ཀྲུང་གིས་བཞུགས་
ཏེ། ན་བཟའ་ངུར་སྨྲིག་གི་ཆོས་གོས་རྣམ་པ་གསུམ་གསོལ་ཞིང་། མཚན་དང་
དཔེ་བྱད་ཀྱིས་བརྒྱན་པའི་སྐུ་ལས་འོད་དང་འོད་ཟེར་གྱི་ཚོགས་བསམ་གྱིས་
མི་ཁྱབ་པར་འཕྲོ་ཞིང་འདུ་བའི་འཁོར་དུ། ཕྱོགས་བཅུའི་སངས་རྒྱས་བྱང་
སེམས་ཉན་ཐོས་རང་རྒྱལ། ཆོས་སྲུང་ནོར་ལྷའི་ཚོགས་གྲངས་མེད་དཔག་ཏུ་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
མེད་པས་བསྐོར་ཏེ་མཁའ་དབྱིངས་ཐམས་ཅད་ཁྱབ་ཅིང་། ཞལ་འཛུམ་བག་
དང་བཅས། མཁྱེན་པ་དང་བརྩེ་བའི་ཡེ་ཤེས་ཀྱི་སྤྱན་གྱིས་གཟིགས་བཞིན་
ཡོད་པར་མངོན་སུམ་ལྟ་བུར་མོས་ལ། འོད་ཟེར་སྤྲོ་བསྡུའི་དམིགས་པ་ཡང་
ཡང་དང་འབྲེལ་ནས་སྐྱབས་འགྲོ་བརྒྱ་སྟོང་སོགས་གྲངས་ཅི་ནུས་སུ་བྱའོ། །
དེ་ལྟར་ངག་ཏུ་སྐྱབས་འགྲོ་བྱེད་བཞིན་པར་ལུས་ཀྱིས་ཕྱག་འཚལ་
ན། རང་གཞན་གྱི་ལུས་འདི་ཉིད་ཞིང་ཁམས་རབ་འབྱམས་ཀྱི་རྡུལ་གྱི་གྲངས་
དང་མཉམ་པར་བློས་སྤྲུལ་ཞིང་མོས་ཏེ། སྐྱབས་ཡུལ་དཀོན་མཆོག་གསུམ་
གྱི་ཡོན་ཏན་ལ་དད་གུས་དྲག་པོའི་སྒོ་ནས། ལུས་དྲང་པོར་བསྲངས་བཞིན་
ལག་པ་གཉིས་སྙིང་ཁར་ཐལ་མོ་སྦྱར་བའི་དབུས་སུ། དགོས་འདོད་འབྱུང་
བའི་ནོར་བུ་རིན་པོ་ཆེ་འོད་ཟེར་འཕྲོ་བ་དང་བཅས་པ་རེ་ཡོད་པར་བསམ་
ནས། ཕྱག་རྒྱ་དེ་ཉིད་རང་གི་དཔྲལ་བ་དང་། མགྲིན་པ། སྙིང་ཁ་གསུམ་ལ་
གཏུག་སྟེ། རིམ་བཞིན་སྐྱབས་ཡུལ་རྣམས་ཀྱི་སྐུ་དང་། གསུང་དང་། ཐུགས་ལ་
ཕྱག་འཚལ་བ་ན། སྐྱབས་ཡུལ་རྣམས་ཐུགས་དགྱེས་པ་ཆེན་པོར་གྱུར་ཏེ། སྐུའི་
གནས་ཐམས་ཅད་ནས་འོད་ཟེར་དང་བདུད་རྩི་སྤྲོས། རང་གཞན་གྱི་དཔྲལ་
མགྲིན་སྙིང་ཁའི་སྒོ་གསུམ་ལ་ཐིམས་པས། སྐུ་གསུང་ཐུགས་ཀྱི་བྱིན་རླབས་
ཞུགས། ལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་དག་པར་བྱས་སོང་
སྙམ་དུ་མོས་པ་དང་། མཐར་དཔྲལ་བ་དང་། ལག་པ་གཉིས། པུས་མོ་གཉིས་
ཏེ་ཡན་ལག་ལྔ་ཆར་ཕབས་ནས་ས་ལ་གཏུག་པ་ན། སྐྱབས་ཡུལ་གྱི་སྐུ་གསུང་

ཐུགས་ཡོན་ཏན་ཕྲིན་ལས་ཐམས་ཅད་ལ་ཕྱག་འཚལ་བས། བདག་གཞན་གྱི་
ཆགས་སོགས་ཉོན་མོངས་པ་ལྔ་དག ལམ་ལྔ་རྒྱུད་ལ་སྐྱེས། འགྲོ་བ་ལྔའི་སྒྲིབ་
པ་སྦྱང་། ཕུང་པོ་ལྔ་གནས་གྱུར། རིགས་ལྔའི་ཞིང་དུ་མངོན་པར་རྫོགས་པར་
འཚང་རྒྱ་བའི་སྐལ་པ་ཅན་དུ་འགྱུར་བ་སོགས་སུ་མོས་ཏེ་ཕྱག་རེ་འཚལ་ན་
ཡང་། འདི་ནས་དབང་ཆེན་གསེར་གྱི་ས་གཞིའི་བར་ལུས་ཀྱི་འོག་ཏུ་ནོན་
པའི་ས་ཡི་རྡུལ་གྱི་གྲངས་མཉམ་གྱི་འཁོར་ལོས་སྒྱུར་རྒྱལ་གྱི་བསོད་ནམས་
དང་མཉམ་པའི་བསོད་ནམས་ཐོབ་པ་འགྱུར་བ་སོགས་རྒྱ་ཆེར་གསུངས་སོ། །
དེ་ལྟར་ཐུན་མིན་གྱི། ལམ་གྱི་སྔོན་འགྲོ་བློ་སྦྱོང་དང་། །གཞི་རྟེན་
སྐྱབས་འགྲོའི་རྣམ་གཞག་བཅས། །རྒྱས་བསྡུས་འཚམ་པའི་ཡིག་ཆུང་འདི། །རྒྱ་
ཆེའི་གཞུང་ལ་ཐོས་བསམ་གྱི། །གོ་སྐབས་དབེན་ཞིང་དོན་གཉེར་ཅན། །འགའ་
དང་འགའ་ཡི་ངོར་བྱས་ཏེ། །དམ་པའི་གསུང་ལས་བཏུས་ཤིང་བྲིས། །དེ་ཡི་
དགེ་བ་ཉིན་བྱེད་ཀྱིས། །དོན་གཉེར་ལམ་ཕྱོགས་གསལ་བ་དང་། །རྒྱལ་བསྟན་
པདྨོ་བཞད་དང་བཅས། །འགྲོ་ཀུན་ཕན་བདེའི་དཔལ་དུ་ཤོག །
ཅེས་པ་འདིའང་ཆོས་སྨྲ་བའི་བཙུན་གཟུགས་རྒན་བུ་མདོ་སྲིབ་པ་ངག་དབང་
ཀུན་དགའ་དབང་ཕྱུག་གིས། སྤྱི་ལོ་ ༡༩༩༡ བོད་རྒྱལ་ལོ་ ༢༡༡༧ རབ་བྱུང་ ༡༧ ལྕགས་ལུག་
ཟླ་ ༡༠ པའི་ཚེས་ལ། རྒྱ་གར་གྱི་བྱང་ཕྱོགས་ཧི་མ་ཅལ་ཁོངས་བྷིར་རྫོང་སར་བཤད་གྲྭར་
བྲིས་པ་འདིས་ཀྱང་བསྟན་པ་